**

**R E P U B L I K A H R V A T S K A**

VUKOVARSKO-SRIJEMSKA ŽUPANIJA

****** **GRAD VUKOVAR**

UPRAVNI ODJEL ZA GOSPODARSTVO

KLASA: 112-02/24-01/5

URBROJ: 2196-1-6-24-7

Vukovar, 04. ožujka 2024.g.

Sukladno članku 19. stavak 6. Zakona o službenicima i namještenicima u lokalnoj i područnoj (regionalnoj) samoupravi (″Narodne novine″ broj 86/08, 61/11, 4/18 i 112/19 – u nastavku teksta: ZSN), objavljuje se sljedeća

**OBAVIJEST I UPUTA**

**kandidatima/kandidatkinjama u postupku natječaja**

**I. OBJAVA NATJEČAJA**

Pročelnica Upravnog odjela za gospodarstvo raspisala je Javni natječaj za prijam u službu na radno mjesto:

1. **VIŠI STRUČNI SURADNIK ZA PROVEDBU ITU MEHANIZMA NA NEODREĐENO VRIJEME – 1 izvršitelj/ica**

(u daljnjem tekstu: Natječaj)

Natječaj je objavljen u „Narodnim novinama“, broj: 27/2024 dana 6. ožujka 2024. godine i na službenoj internetskoj stranici Grada Vukovara (www.vukovar.hr).

Rok za podnošenje prijava je 8 dana od dana objave u „Narodnim novinama“, a zaključno sa 14.03.2024.g.

**II. OPIS POSLOVA I PODACI O PLAĆI**

**Opis poslova radnog mjesta**

* poduzima sva potrebna djelovanja u svrhu sprječavanja, otkrivanja i ispravljanja te prijave nepravilnosti, uključujući prijevare,
* provodi sve aktivnosti u skladu s načelima dobrog financijskog upravljanja, transparentnosti i sprječavanja sukoba interesa,
* surađuje s Koordinacijskim tijelom, Upravljačkim tijelom, drugim Posredničkim tijelima i partnerima tijekom provedbe i praćenja Programa,
* sudjeluje u aktivnostima koje provodi UT s ciljem usklađenog djelovanja u pitanjima od zajedničkog interesa ili u čijem rješavanju je potrebno sudjelovanje svih tijela Sustava upravljanja i kontrole,
* pohađa relevantne izobrazbe u području upravljanja fondovima EU, a minimalno vezano uz dodjelu bespovratnih sredstava, nepravilnosti i prijevare te sukob interesa,
* osigurava čuvanje dokumenata i evidencija o provedbi funkcija radi osiguravanja odgovarajućeg revizijskog traga,
* sudjeluje u radu odbora za praćenje, provodi funkcije odabira operacija ITU mehanizma za urbano područje, koje se posebno utvrđuju u okviru svakog pojedinog poziva na dodjelu bespovratnih sredstava,
* sudjeluje u aktivnostima zatvaranja Programa, upravlja rizicima na razini funkcija,
* evidentira i elektronički pohranjuje podatke o svakoj operaciji u relevantni sustav, izrađuje dokumente u skladu s pravilima kojima se utvrđuju postupanja koja se odnose na upravljanje Programom,
* sudjeluje u mreži za informiranje i komunikaciju kao osoba odgovorna za

informiranje i komunikaciju,

* provodi komunikacijske aktivnosti iz svoje nadležnosti te vezano izvještavanje UT i KT,
* obavlja i druge srodne poslove po nalogu pročelnika Upravnog odjela i voditelja odsjeka.

**Podaci o plaći**

Koeficijent složenosti proslova radnog mjesta je 3,60 uz osnovicu za izračun plaće u iznosu od 377,19 EUR bruto. Plaću čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

**III. PROVEDBA POSTUPKA I NAČIN TESTIRANJA**

1. **Natječaj provodi Povjerenstvo za provedbu Javnog natječaja, koje obavlja sljedeće poslove:**

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata s obzirom na rezultate provedene provjere znanja i sposobnosti.

1. **Prijave kandidata koji se ne upućuju u daljnji postupak.** Ukoliko je prijava na natječaj **nepravodobna** (podnesena nakon isteka roka za podnošenje prijave neposredno ili nepreporučeno putem pošte) **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.
2. **Provjera znanja i sposobnosti kandidata/kinja.** Prethodnoj provjeri znanja i sposobnosti kandidata/kinja mogu **pristupiti samo kandidati/kinje koji/e ispunjavaju formalne uvjete iz natječaja.**

Navedeni kandidati/kinje bit će pozvani/e na pisano testiranje. Za kandidata/kinju koji/a ne pristupi testiranju smatrat će se da je povukao/la prijavu na natječaj.

Prethodna provjera znanja i sposobnosti kandidata/kinja obavlja se putem pisanog testiranja i intervjua.

**IV. PRAVILA PROVJERE ZNANJA I SPOSOBNOSTI**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja provjera znanja, neće moći pristupiti provjeri znanja.
2. Za kandidata/kinju koji/a ne pristupi provjeri znanja smatrat će se da je povukao/la prijavu na natječaj.
3. Pisana provjera traje 60 minuta (pisano testiranje).
4. Po utvrđivanju identiteta, kandidatima/kinjama će biti podijeljen test za pisanu provjeru znanja.
5. Kandidati/kinje su dužni/e pridržavati se utvrđenog vremena i rasporeda provjere znanja.
6. Za vrijeme provjere znanja i sposobnosti u prostoriji za testiranje nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.

1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na natječaj.
2. Za pisanu provjeru znanja dodjeljuje se maksimalno 10 bodova ili se utvrđuje 0 bodova. Smatra se da su kandidati/kinje uspješno položili/e test ako su ostvarili najmanje 50% (5 bodova) na testiranju.
3. Kandidati/kinje koji/e su uspješno položili/e pisani test Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu. Rezultati intervjua boduju se do maksimalno 10 bodova.
4. Nakon provedenog testiranja i intervjua Povjerenstvo utvrđuje **Rang listu kandidata/kinja** prema ukupnom broju bodova ostvarenih na pisanom testiranju i razgovoru.
5. Povjerenstvo izrađuje i, uz ranije utvrđenu Rang-listu kandidata/kinja, podnosi pročelniku **Izvješće o provedenom postupku provjere znanja i sposobnosti**, a koje Izvješće potpisuju svi članovi. Protiv rješenja o prijmu u službu kandidat koji nije primljen u službu može izjaviti žalbu gradonačelniku Grada Vukovara u roku 15 dana od dana dostave rješenja.
6. Pročelnica donosi **rješenje o prijmu u službu**. Rješenje će biti dostavljeno svim kandidatima/kinjama prijavljenim na natječaj.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostaviti uvjerenje o zdravstvenoj sposobnosti u roku od 8 dana, a prije donošenja rješenja o prijmu u službu.
8. **Poziv za provjeru znanja i sposobnosti biti će objavljen na službenoj web-stranici i oglasnoj ploči Grada Vukovara najmanje pet (5) dana prije testiranja.**

**V. PODRUČJE TESTIRANJA**

Prethodna provjera znanja i sposobnosti kandidata/kinja obuhvaća pisano testiranje i intervju.

1. **Pisano testiranje sastoji se od:**

* provjere poznavanja osnova ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara,
* provjere znanja, sposobnosti i vještina bitnih za obavljanje poslova radnog mjesta.

1. **Intervju s Povjerenstvom za provedbu natječaja**

Intervju se provodi samo s kandidatima/kinjama koji su ostvarili najmanje 50% bodova iz pisanog testiranja.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

1. ***Osnove ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara***

Pitanja kojima se testira poznavanje ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara temelje se na izvorima:

1. Ustav Republike Hrvatske („Narodne novine“ br. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 5/14),
2. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
3. Zakon o regionalnom razvoju Republike Hrvatske (“Narodne novine” br. 147/14, 123/17, 118/18)
4. Uredba o uredskom poslovanju („Narodne novine“ br. 75/21)
5. Statut Grada Vukovara (“Službeni vjesnik” Grada Vukovara, br. 4/09, 7/11, 4/12, 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske, 3/20, 3/21 i 15/22, dostupno na <https://www.vukovar.hr/sluzbeni-vjesnik-2>).
6. ***Provjera znanja, sposobnosti i vještina bitnih za obavljanje poslova radnog mjesta:***

Pitanja kojima se testira provjera znanja, sposobnosti i vještina bitnih za obavljanje poslova radnog mjesta temelje se na sljedećim propisima:

1. Programi Republike Hrvatske 2021.- 2027.

<https://strukturnifondovi.hr/eu-fondovi/eu-fondovi-2021-2027/>

1. Zakon o institucionalnom okviru za korištenje fondova Europske unije u Republici Hrvatskoj („Narodne novine“br. 116/21.)
2. Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblja 2021- 2027. (“Narodne novine” br. 96/22.)

<https://narodne-novine.nn.hr/clanci/sluzbeni/2022_08_96_1427.html>

1. Smjernice za uspostavu urbanih područja i izradu strategija razvoja urbanih područja za financijsko razdoblje 2021.-2027. (verzija 2.1)

[https://razvoj.gov.hr/UserDocsImages//O%20ministarstvu/Regionalni%20razvoj//Smjernice%20v2.1\_2\_10\_2023.pdf](https://razvoj.gov.hr/UserDocsImages/O%20ministarstvu/Regionalni%20razvoj/Smjernice%20v2.1_2_10_2023.pdf)

**VI. DODATNE UPUTE I INFORMACIJE**

Tekst natječaja dostupan je ispod ove objave.

Od dana objave u „Narodnim novinama“ počinje teći rok od **8** dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u pisarnicu Grada zaključno s danom **14. ožujka 2024. godine.**

Vrijeme održavanje prethodne provjere znanja i sposobnosti kandidata bit će objavljeno na ovoj web-stranici te na Oglasnoj ploči Grada Vukovara, najkasnije 5 dana prije održavanje provjere.

Molimo podnositelje/ice da **prijavi prilože sve isprave naznačene u natječaju** – neuredna prijava isključuje podnositelja/icu iz postupka. **Do dana isteka natječajnog roka** prijave je moguće dopuniti. Dopuna se predaje na isti način kao i prijava. Nakon isteka natječajnog roka nema mogućnosti dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

**PROČELNICA**

**Kristina Bilić, dipl. iur.**